**Marvel Entertainment, LLC** er et amerikansk selskap som ble etablert i 1998 etter sammenslåingen av Marvel Entertainment Group, Inc. og ToyBiz, Inc. Selskapet er eid av The Walt Disney Company og er særlig kjent for sitt datterselskap Marvel Comics. I 2009 ble Marvel Entertainment kjøpt opp av Disney for 4 milliarder dollar.

Marvel har flere ganger samarbeidet med andre selskap på ulike områder. 20th Century Fox og Columbia Pictures har lisensiert noen av Marvels rollefigurer til bruk i spillefilmer, mens Universal Parks & Resorts har utviklet fornøyelsesparker basert på Marvels rollefigurer.

Historie
--------

### Marvel Entertainment Group og Marvel Enterprises

Marvel Entertainment Group ble etablert 2. desember 1986 som et morselskap av Marvel Comics og Marvel Productions. I januar 1989 ble Marvel Entertainment Group kjøpt opp av Ronald O. Perelmans selskap MacAndrews & Forbes for 82,5 millioner dollar. Etter to år under det nye eierskapet hadde Marvel økt inntektene med 35%. Perelman solgte 30% av aksjene sine i 1991. I juli 1992 kjøpte Marvel Entertainment Group 26% av Toy Biz i bytte mot en lisensavtale for alle rollefigurene til Marvel.

Mellom 1993 og 1996 gikk inntektene fra tegneserier ned. Marvel tapte stadig markedsandeler til konkurrentene DC Comics og Image Comics, og gikk med et underskudd på 464 millioner dollar i 1996.

I november 1996 la Perelman frem en plan om å kjøpe de resterende aksjene i Toy Biz og slå selskapet sammen med Marvel Entertainment. Planen ble ikke gjennomført på grunn av motstand fra andre aksjeeiere i Marvel. Måneden etterpå begjærte Perelman selskapet konkurs, og en bostyrer tok kontroll over selskapet. Aksjeeier Carl Icahn fikk kontroll over Marvel Entertainment Group i juni 1997. I november 1997 ble Marvel Entertainment Group og Toy Biz slått sammen til Marvel Enterprises, Inc.

### Marvel Entertainment

I september 2005 endret selskapet navn til Marvel Entertainment, Inc. Navneendringen kom som følge av en satsing på en rekke nye spillefilmer basert på Marvels rollefigurer.

### Datterselskap av Disney

I august 2009 ble Marvel Entertainment kjøpt opp av The Walt Disney Company for 4 milliardær dollar. Selskapet ble deretter tatt av New York-børsen på grunn av oppkjøpet.

Referanser
----------

1. ↑  «How Marvel went from bankruptcy to billions». *Den of Geek*. Besøkt 17. mai 2016.
2. ↑  Bracken, Karl; Chandrasekaran, Nathan; Kessler, Justin; Mitani, Hitoshi; Nontasut, Urapa; Youn, David (2004). *Marvel Comics Turnaroud* (PDF). s. 11. Besøkt 17. mai 2016.
3. ↑  Peers, Gary Levin,Martin (30. desember 1996). «Perelman takes Marvel to bankruptcy court». *Variety* **(engelsk)**. Besøkt 17. mai 2016.
4. ↑  Norris, Floyd (29. april 1997). «Marvel Proposes a Merger With Toy Biz». *The New York Times*. ISSN 0362-4331. Besøkt 17. mai 2016.
5. ↑  Bryant, Adam (24. mai 1998). «Pow! The Punches That Left Marvel Reeling». *The New York Times*. ISSN 0362-4331. Besøkt 17. mai 2016.
6. ↑  Inc. Toy Biz,. «Toy Biz and Marvel Entertainment Group Lenders File Joint Plan To Combine Toy Biz and Marvel». *www.prnewswire.com*. Besøkt 17. mai 2016.
7. ↑  «Marvel Launches Independently Financed Film Slate With Closing of $525 Million Non-Recourse Credit Facility | Marvel Animated Features | News | Marvel.com». *marvel.com*. Besøkt 17. mai 2016.
8. ↑  «Disney Completes Marvel Acquisition | News | Marvel.com». *marvel.com*. Besøkt 17. mai 2016.
9. ↑  Barnes, Brooks; Cieply, Michael (31. august 2009). «Disney to Buy Marvel and Its 5,000 Characters for $4 Billion». *The New York Times*. ISSN 0362-4331. Besøkt 17. mai 2016.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NLA **·** NKC **·** NKC **·** MusicBrainz
 |